Nafarroako Parlamentuko Mahaiak, 2022ko irailaren 12an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Altsasuko osasun etxeko osasun-arretari buruz María Luisa De Simón Caballero andreak aurkeztutako galdera.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2022ko irailaren 12an

Lehendakaria: Unai Hualde Iglesias

GALDERAREN TESTUA

Izquierda-Ezkerra talde parlamentario mistoko parlamentari Marisa de Simón Caballero andreak, Legebiltzarreko Erregelamenduan ezarritakoaren babesean, honako galdera hau egin du, hurrengo Osoko Bilkuran ahoz erantzun dakion.

Duela hainbat hilabetetik, Altsasuko jendea salatzen ari da profesional medikuen eza dagoela bertako osasun etxean, Sakanako zati handi bati ere zerbitzua ematen dion horretan.

Errepikatzen den egoera horren aurrean, zer konponbide ezarriko du Nafarroako Gobernuko Osasuneko kontseilariak, bermatze aldera Altsasuko osasun etxean osasun laguntza egokia izatea? Noizko aurreikusten du aipatu zentroak behar diren profesionalen % 100 edukitzea?

Iruñean, 2022ko irailaren 8an

Foru parlamentaria: Marisa de Simón Caballero